उत्तर प्रदेश में कोरोना वायरस से संक्रमण के 646 नए मामले, 12 और लोगों की मौत
उत्तर प्रदेश में पिछले 24 घंटे में कोरोना वायरस से संक्रमण के 646 नए मामले सामने आए हैं। इसके साथ ही प्रदेश में इस घातक वायरस से अब तक संक्रमित होने वाले लोगों की कुल संख्या बढ़कर 5,92,475 हो गई है।
लखनऊ: उत्तर प्रदेश में पिछले 24 घंटे में कोरोना वायरस से संक्रमण के 646 नए मामले सामने आए हैं। इसके साथ ही प्रदेश में इस घातक वायरस से अब तक संक्रमित होने वाले लोगों की कुल संख्या बढ़कर 5,92,475 हो गई है। सूबे की राजधानी लखनऊ से सबसे ज्यादा नए कोरोना संक्रमित मिले हैं, जबकि वाराणसी में भी 50 से ज्यादा नए केस सामने आए हैं। सूबे के स्वास्थ्य अधिकारियों द्वारा दी गई जानकारी के मुताबिक, इसी अवधि में 12 मरीजों की मौत होने से अब तक संक्रमण से मरने वालों का आंकड़ा 8,481 पहुंच गया है।सूबे में कोरोना वायरस के 11,221 ऐक्टिव केसअपर मुख्‍य सचिव चिकित्‍सा व स्‍वास्‍थ्‍य अमित मोहन प्रसाद ने शनिवार को पत्रकारों को बताया कि राज्‍य में इस समय कोरोन वायरस के संक्रमण की चपेट में आए कुल 11,221 मरीजों का इलाज चल रहा है। उन्होंने बताया कि 4,260 मरीजों का होम आइसोलेशन, 1,054 मरीज़ों का निजी चिकित्‍सालयों और बाकी मरीज़ों का सरकारी अस्‍पतालों में उपचार चल रहा है। प्रसाद के मुताबिक, प्रदेश में कोविड-19 से उबरने का प्रतिशत 96.67 है। उन्होंने बताया कि प्रदेश में अब तक कुल 5,72,773 लोग कोरोना वायरस संक्रमण से मुक्त हो चुके हैं।अब तक 2.51 करोड़ से ज्यादा सैंपल्स की जांचअधिकारी ने बताया कि प्रदेश में शुक्रवार को कुल 1.44 लाख से ज्‍यादा सैंपल्स की जांच की गई और अब तक कुल 2.51 करोड़ से ज्‍यादा सैंपल्स की टेस्टिंग की जा चुकी है। स्‍वास्‍थ्‍य बुलेटिन के अनुसार, पिछले 24 घंटे में सर्वाधिक कानपुर नगर में सबसे ज्यादा 4 और लखनऊ में 3 मौतें हुई जबकि इसी अवधि में सर्वाधिक नए संक्रमित लखनऊ में 106, वाराणसी में 57 और गौतमबुद्धनगर में 28 नये कोरोना संक्रमित पाये गये हैं। प्रसाद ने बताया कि कोविड-19 टीकाकरण की तैयारियों को लेकर पूर्वाभ्‍यास का अंतिम अभियान 11 जनवरी को पूरे प्रदेश में चलाया जाएगा और इसके लिए तैयारी पूरी हो गई हैं।